Izvor: N1

Ministar vanjskih i europskih poslova podnio je ostavku na tu funkciju.

'Uspostavili smo okvir za vođenje samosvjesne vanjske politike, sad dolazi nova faza', kazao je na početku izjave Davor Ivo Stier.

''Naglasio sam da smo uspostavili okvir za vođenje samosvjesne politike te da dolazi nova faza. Vaše su kamere to snimile pa ne moram ponavljati, ali ću danas pojasniti što ta nova faza donosi. Prije tjedan dana sam od premijera tražio da imenuje novu osobu na čelo Minstarstva koja će dobro funkcionirati u novoj politčkoj konstelaciji. U ovoj novoj konstelaciji potrebno je jačati i demokršćansku opciju u kontaktu s građanima a ja mislim da to mogu kao zastupnik u Saboru velika je čast predstavljati RH u svijetu ali sada je važnije biti u domovini širiti demokršćansku opciju i vratiti povjerenje ljudi u institucije pa sam smatrao da je najbolje da premijer predloži novu osobu na čelo Ministarstva, a tek u petak sam se vratio iz New Yorka pa me premijer nije htio razriještit dužnosti dok sam u inozemstvu kako ne bi bilo netočnih špekulacija kao što je jedna da bih mogao uskratiti podršku Andreju. To je netočno. Podnio sam ostavku kako bih se stranačkom radu više posvetio što iziskuje puno više vremena na terenu. Službeno sam podnio ostavku. Želim se zahvaliti svim djelatnicima i djelatnicama'', rekao je.

''Razumije se do imenovanja nove osobe i dalje ću obavljati dužnost minstra, ali vjerujem da se to može očekivati u narednih par tjedana ili puno prije. Istaknuo bih da smo u prvih pola godine mandata u suradnji s premijerom i predsjednicom uspostavili okvir za vođenje samosvjesne vanjske politike. Ako bih trebao rezimirati onda bih ovako rekao. Nova zadaća ispred mene je implementirati ono što sam napisao u svom eseju. Vrijeme je da uvedemo načelo 1 član 1 glas za izbor svih dužnosnika u HDZ-u na svim razinama. Vjerujem da to mora biti načelo svih stanaka, a ne samo HDZ-a. HDZ pripada svim našim članovima i oni moraju imati pravo da izaberu ljude u stranačka tijela koji će donijeti ključne odluke za stranku i Hrvatsku'', kazao je Stier.

00:00 Izvor: N1

Stier: Rekao sam @AndrejPlenkovic da bi bilo dobro da zajedno s novim ministrima predloži i novog ministra @MVEP_hr#n1info — Hrvoje Kresic (@hkresic) June 12, 2017

Podsjetimo, Novi list je u subotu, pozivajući se na neslužbene informacije, objavio da je Stier dan nakon drugog kruga lokalnih izbora kuvertirao svoju ostavku na mjesto potpredsjednika Vlade i ministra vanjskih poslova te dužnost političkog tajnika HDZ-a, nezadovoljan što je premijer i predsjednik HDZ-a Andrej Plenković dogovarao formiranje nove parlamentarne većine s HNS-om, odnosno ulazak te stranke u Vladu, nakon što je propala suradnja HDZ-a s Mostom.

Stier je bio zagovornik suradnje s Mostom i nakon što je došlo do razlaza, izrazio je žaljenje zbog toga te dodao da se on u stranci zauzimao za nove izbore.

Nakon što je objavljena informacija da je Davor Ivo Stier podnio pa povukao ostavku na sve pozicije, ministar vanjskih i europskih poslova te potpredsjednik Vlade za N1 televiziju je o spekulacijama da napušta Vladu, poručio da će izjave dati u ponedjeljak.

''Plenkoviću Stierovo ponašanje nije dobro sjelo, a nisam siguran ni da ga je odgovarao od ostavke'', komentirao je izvor upućen u zbivanja u najužem premijerovu krugu za Večernji.



N1 pratite putem aplikacija za Android | iPhone/iPad | Windows| i društvenih mreža Twitter |Facebook | Instagram.